Jakobo el Lentini

Jakobo el Lentini ( aŭ Jacopo; Lentini ĉirkaŭ 1210 - Lentini ĉirkaŭ 1260) estis sicilia poeto.

 Vivo 
Jakobo naskiĝis en Lentini, urbeto de okcidenta Sicilio, ĉirkaŭ en 1210.

Li estis notario sub Frederiko la 2-a; eĉ Dante mencias lin kun la titolo "notario" (Dia Komedio, Purgatorio, 24, 56). Eble li estis ankaŭ estro de la kastelo de Garsiliato apud Mazzarino (interna Sicilio).

Jakobo el Lentini estis grava ano de la Sicilia Skolo de Poezio; ofte li estas rigardata eĉ kiel ĝia ĉefo. Kiel aliaj samtempaj poetoj, li verkis kanzonojn en purigita sicilia dialekto de la itala, sed li verkis ankaŭ pli mallongajn poeziaĵojn de nova tipo, tre verŝajne kreita de li mem, la soneto, kiu iĝis tre ofta en la postaj jarcentoj.

De Jakobo el Lentini ni konas hodiaŭ 38 poeziaĵojn (kanzonojn kaj sonetojn).

 Notoj kaj referencoj 

Kategorio:Italaj poetoj
Kategorio:Italoj de la 13-a jarcento‎